61963J0012
DOMSTOLENS DOM
AF 4. JULI 1963
Marga Schlieker, født Diepenbruck
mod Den Høje Myndighed for Det europæiske Kul- og Stålfællesskab
Sag 12/63
Processprog: Tysk
Angående:
Den påståede ugyldighed af visse kontrakter, der er indgået af Schlieker-koncernen, som sagsøgerinden er interessent i, og som er angivet i sagsøgerens begæring til Den Høje Myndighed af 7. november 1962, subsidiært retablering af tilstanden som før disse kontrakters indgåelse.
Domskonklusion :
Fru Marga Schliekers søgsmål afvises.
Generaladvokatens forslag til afgørelse:
at sagsøgerinden ikke er søgsmålskompetent efter EKSF-traktaten. Søgsmålet bør derfor afvises, uden at der er grund til at gå nærmere ind på sagsøgtes andre indsigelser om, at søgsmålet ikke opfylder formforskrifterne, påstandenes manglende relevans og sagsøgerens retlige interesse deri.
Sammendrag
1.
Passivitetssøgsmål — indbringelse for Den Høje Myndighed efter EKSF-traktatens artikel 35, stk. 1 hertil berettigede
2.
Søgsmål efter artikel 66, stk. 5 — undtagelse fra de almindelige procesregler — ikke-anvendelse på den passivitet som udelukkende falder ind under artikel 35
1.
Kun de retssubjekter, der som en forudsætning for et passivitetssøgsmål er opregnet i EKSF-traktatens artikel 35, stk. 1, dvs. staterne, Rådet, virksomhederne og organisationerne, kan indbringe en sag for Den Høje Myndighed efter denne bestemmelse.
2.
Da muligheden for at indbringe en sag efter artikel 66, stk. 5, 2. afsnit er en undtagelse fra traktatens almindelige procesregler, kan den ikke udvides til også at omfatte den passivitet, som udelukkende falder ind under fremgangsmåden i artikel 35.